Па Жодзіне я яшчэ болей здзівіўся. Да мяне адміністрацыя ставілася так, нібыта я туды вярнуўся па асабістым распараджэнні Лукашэнкі. Хто мяне не ведаў, пыталіся: “Хто я такі?”, а хто ведаў: “Што здарылася?”. Дабіла мяне тое, што тут жа ўручылі сумку, якую я пакінуў на ВК-14 у Навасадах з рэчамі 50 кг вагой у надзеі, што вярнуся туды. Пра яе ведалі пару чалавек з ВК, і тое, што яе аператыўна даставілі ў Жодзіна, казала пра сур’ёзную прапрацоўку не зразумелай да гэтага часу працэдуры”.